**Principa “Nenodarīt būtisku kaitējumu” novērtējums**

**2.1.1.SAM “Energoefektivitātes veicināšana un siltumnīcefekta gāzu emisiju samazināšana”**

**2.1.1.6.pasākumam “Pašvaldību ēku energoefektivitātes paaugstināšana” (VARAM)**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** |  | **X** | Pasākuma atbalstāmās darbības atbilst 100 % atbalsta klimata pārmaiņu mazināšanas mērķim (045 - Publiskās infrastruktūras atjaunošana energoefektivitātes uzlabošanai vai energoefektivitātes pasākumi, demonstrējuma projekti un atbalsta pasākumi, kas atbilst energoefektivitātes kritērijiem[[1]](#footnote-2), 048 - Atjaunojamā enerģija: saules enerģija) un 40 % atbalsta klimata pārmaiņu mazināšanas mērķim 44 -Energoefektivitātes atjaunošana vai energoefektivitātes pasākumi attiecībā uz publisko infrastruktūru, demonstrējumu projekti un atbalsta pasākumi tādējādi kopumā tiek uzskatīts par atbilstīgu principam “Nenodarīt būtisku kaitējumu” attiecībā uz attiecīgo mērķi - mazināt siltumnīcefekta gāzu emisijas, ēku un infrastruktūras atjaunošanas rezultātā uzlabojot to energoefektivitāti un samazinot energoresursu patēriņu, kā arī veicinot pāreju uz atjaunojamo energoresursu tehnoloģiju izmantošanu, jo tiks atbalstīti tikai tādi ēku atjaunošanas projekti, kas paredzēs primārās enerģijas samazinājumu vismaz par 30%, salīdzinot ar situāciju pirms investīcijām[[2]](#footnote-3). |
| **Pielāgošanas klimata pārmaiņām** | **X** |  | Skat. novērtējuma 2.daļu. |
| **Ūdens un jūras resursu ilgtspējīga izmantošana un aizsardzība** |  | **X** | Pasākuma atbalstāmajām darbībām nav paredzama ietekme uz vides mērķi vai paredzamā ietekme ir nebūtiska saistībā ar pasākuma tiešajām un primārajām netiešajam sekām visā tā dzīves ciklā, ņemot vērā tā būtību, un **tādējādi tas tiek uzskatīts par atbilstīgu principam “Nenodarīt būtisku kaitējumu” attiecībā uz attiecīgo mērķi.**  Investīciju ietvaros var tikt atbalstīti ēkas siltumapgādes sistēmas energoefektivitātes uzlabošanas pasākumi un ūdenssaimniecības tehnoloģisko iekārtu un procesu gan ūdensapgādes pakalpojumiem, gan kanalizācijas pakalpojumiem, energoefektivitātes paaugstināšanu. Šādi pasākumi var ietvert karstā ūdens sistēmas uzlabošanas pasākumus (piemēram, efektīvāki, ūdeni taupošāki krānu/dušu uzgaļi). Tāpat var ietvert pasākumus, kas atgūst siltumenerģiju no ēkas notekūdeņu sistēmām, un vienlaikus ar attiecīgo siltummaiņu uzstādīšanu optimizē notekūdeņu savākšanas sistēmas Vai veidojot energoefektīvas ūdenssaimniecības iekārtas un tehnoloģijas sistēmas. Tādējādi šādas investīcijas pozitīvi ietekmēs ūdens resursu izmantošanu, t.sk. novēršot nelietderīgu ūdens resursu patēriņu, piemēram, ar atjaunotiem notekūdeņu infrastruktūras elementiem tiks samazināts risks neattīrītiem notekūdeņiem nonākt apkārtējā vidē. |
| **Aprites ekonomika, tostarp atkritumu rašanās novēršana un pārstrāde** | **X** |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | **X** |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** | **X** |  |  |

**Novērtējuma 2.daļa**

| **Jautājums** | **NĒ[[3]](#footnote-4)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | Skat. novērtējuma 1.daļu. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | Pašvaldību ēku un infrastruktūras, t.sk. pašvaldību sniegto ūdenssaimniecības sabiedrisko pakalpojumu tehnoloģisko procesu energoefektivitātes paaugstināšanas uzlabošanas pasākumi, veicinot pāreju uz AER tehnoloģiju izmantošanu un, uzlabojot energoefektivitāti, neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pašvaldību ēku un infrastruktūras uzlabošanas pasākumos **paredzēts ņemt vērā klimata pārmaiņu radītos potenciālos riskus, kā arī novērst to ietekmi**, t.i.infrastruktūras projektos ar SAM MKN un projektu vērtēšanas kritērijiem tiks piemērots horizontālais princips "klimatdrošināšana", kura izpilde novērsīs potenciālos riskus.  **Risku novērtējumos konstatētie klimata pārmaiņu radītie riski** un to iespējamās sekas:   |  |  | | --- | --- | | **Nokrišņu plūdu radīto bojājumu pieaugums ēkām** | Bojājumi ēkām pilsētās ar kanalizācijas kapacitātes nepietiekamību, bojājumi ēkām ūdensteču un ūdenstilpju plūdu teritorijās; ēku remonta nepieciešamība vai nelabojami bojājumi; ēkas norakstīšana; ēku vērtības krišanās un apdrošināšanas cenu pieaugums; drošības un komforta samazināšanās. | | **Pārslodzes pieaugums uz ēku jumtiem no liela nokrišņu daudzuma sniega formā īslaicīgā periodā gadījumos** | Bojājumi ēku konstrukcijām (pastiprināta mikroplaisu veidošanās slodzes dēļ, mitruma bojājumi); jumtu sabrukšana; pelējuma palielināšanās; dzīvības un īpašuma apdraudējums. | | **Ēku pamatu un grunts bojājumi gruntsūdeņu līmeņa svārstību dēļ** | Apdraudējums ēku un to pamatu konstrukciju noturībai un stabilitātei (vislielākais apdraudējums ir vecām ēkām, kuru pamatu noturībai un hidroizolācijai, ja tāda ir, ir ievērojams nolietojums), ilgtermiņā rada arī mikroplaisas un palielina mitruma iespiešanos ēkas konstrukcijās. | | **Iekštelpu pārkaršana un elektroenerģijas pieprasījuma pieaugums vasarā** | Pieprasījuma palielināšanās pēc iekštelpu dzesēšanas; telpu dzesēšanas un ventilācijas investīciju instalēšanas; cilvēku labsajūtas un veselības pasliktināšanās; darba produktivitātes samazināšanās; ārkārtas gadījumu izmaksu paaugstināšanās; investīciju pieaugums sabiedrībai; elektroenerģijas patēriņa un izmaksu pieaugums vasarā. |   **Potenciālās plānotās aktivitātes risku mazināšanai un to sasaiste ar pielāgošanās klimata pārmaiņām mērķiem:**  • Tā kā vairāki no prognozētajiem klimata pārmaiņu radītajiem riskiem būvniecībā ir saistīti ar nokrišņu intensitātes palielinājumu, tad ēku un infrastruktūras renovācija vai veidojot energoefektīvas ūdenssaimniecības iekārtas un tehnoloģijas sistēmas būs saskaņā ar prognozēto nokrišņu intensitātes palielinājumu, paredzot atbilstošus lietus notekūdens sistēmu risinājumus intensīvu nokrišņu gadījumiem, dodot priekšroku zaļās infrastruktūras elementiem, izmantojot dabā balstītus risinājumus.  • Tā kā viens no prognozētajiem klimata pārmaiņu izraisītajiem riskiem būvniecībā Latvijā ir iekštelpu pārkaršana, būvniecības projektos tiks paredzēti atbilstoši telpu dzesēšanas un/vai ventilācijas risinājumi, lai nodrošinātu komforta temperatūru arī karstuma viļņu laikā.  • Ēku konstrukciju risinājumos būs paredzēta atbilstoša hidroizolācija, lai samazinātu ēku bojājumu iespēju gruntsūdeņu svārstību dēļ.  **Klimata pielāgošanās risku novērtējums tiks ņemts vērā projektu plānošanā tādējādi novēršot negatīvu tiešo un primāro netiešo ietekmi uz šo vides mērķi visā pasākuma aprites ciklā.** |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? | **X** | Skat. novērtējuma 1.daļu. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? |  | **Pašvaldību ēku un infrastruktūras,** **t.sk. pašvaldību sniegto ūdenssaimniecības sabiedrisko pakalpojumu tehnoloģisko procesu energoefektivitātes paaugstināšanas uzlabošanas pasākumi neizraisīs negatīvu ietekmi uz atkritumu rašanos, novēršanu un pārstrādi, jo atbalsta programmas plānošanā un projektu īstenošanā ir paredzēts ņemt vērā vairākus aspektus:**   * + valsts līmenī ir palielināta dabas resursu nodokļa likme arī par sadzīves, būvniecības un rūpniecisko atkritumu apglabāšanu, kas dod papildu stimulu aprites ekonomikas prasību ieviešanai;   + energoefektivitātes projektos jādrošina Eiropas Parlamenta un Padomes Direktīvas (ES) 2018/851, ar ko groza Direktīvu 2008/98 par atkritumiem (Direktīva 2018/851)2 11.panta 2.punktā un Ministru kabineta 2021.gada 26.oktobra noteikumu Nr.712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” (MK noteikumi Nr.712) 6.punktā3 noteikto prasību, kas paredz līdz vismaz 70 % (pēc masas) palielināt no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus, kuri definēti ar Komisijas Lēmumu 2000/532/EK izveidotā Eiropas atkritumu saraksta 17 05 04. kategorijā), ievērošanu un, ņemot vērā Direktīvā 2018/851 un MK noteikumos Nr.712 noteiktās prasības, projektu iesniedzēji tiks aicināti kopā ar projekta iesniegumu iesniegt apliecinājumus par to, ka nebīstamos būvgružus un ēku nojaukšanas atkritumus, kas būvlaukumā radušies būvniecības laikā saskaņā ar atkritumu apsaimniekošanas hierarhiju iespēju robežās atkārtoti izmanto būvniecības objektā uz vietas (tostarp aizbēršanas darbībām, kurās atkritumus izmanto citu materiālu aizstāšanai) vai tos nodod sagatavošanai atkārtotai izmantošanai, pārstrādei vai reģenerācijai, pārstrādei vai reģenerācijai uzņēmumiem, kas saņēmuši atbilstošas piesārņojošās darbības atļaujas. Šo darbību kontrole ir paredzēta atbilstoši normatīvajiem aktiem par atkritumu apsaimniekošanu;   + ņemot vērā nacionālo normatīvo aktu nosacījumus (tādu kā Atkritumu apsaimniekošanas likums, MK 2014. gada 8. jūlija noteikumi Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”, MK 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība”, MK 2021.gada 28.janvāra noteikumiem Nr. 64 “Kārtība, kādā atbrīvo no dabas resursu nodokļa samaksas par videi kaitīgām precēm”) un ievērojot Eiropas Parlamenta un Padomes 2012. gada 4. jūlija Direktīvas 2012/19/ES par elektrisko un elektronisko iekārtu atkritumiem (EEIA) (Eiropas Savienības Oficiālais Vēstnesis, 24.7.2012., Nr. L 197, 38. lpp.) 8. pantu un VII un VIII pielikumu projektu iesniedzējiem tiks izvirzīta prasība iesniegt apliecinājumu par to, ka projekta ietvaros radītie EEIA tiks apsaimniekoti atbilstoši minēto un citu normatīvo aktu prasībām: tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības atļaujas saņēmušiem komersantiem. Veikto darbību kontrole paredzēta atbilstoši normatīvo aktu prasībām.;   + papildus projekta iesniedzējiem būs jāievēro normatīvajos aktos noteiktās obligātās Zaļā publiskā iepirkuma prasības, veicot iepirkuma procedūru būvniecības darbiem vai aprīkojumam saskaņā ar Ministru kabineta 2017. gada 20. jūnija noteikumiem Nr. 353, kur obligāts nosacījums ir, piemēram, Zaļā publiskā iepirkuma piemērošana apgaismojumam. Zaļā publiskā iepirkuma principi tiks iekļauti SAM MKN un noteikti projektu vērtēšanas kritērijos gan kā obligāti, gan izvēles kritēriji atkarībā no spēkā esošā normatīvā regulējuma; * nosakot priekšnosacījumus piemērot zaļo publisko iepirkumu renovācijas materiālu izvēlē, tiks nodrošināta aprites ekonomikas principu veicināšana. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Pasākumā paredzamo atbalstāmo darbību radītā ietekme uz emisijām gaisā, ūdenī vai zemē ir nebūtiska, jo:  • pasākums atbilst Gaisa piesārņojuma samazināšanas rīcības plānā 2020.–2030. gadam 2.2.pasākumam, kur paredzēts veicināt energoefektivitātes pasākumus pašvaldību ēkās, kā arī nodrošināt tādu sadedzināšanas iekārtu uzstādīšanu pašvaldību ēkās, kas rada zemas emisijas, lai mazinātu NOx, NMGOS un PM2,5 emisijas;  • projektu ietvaros paredzēts veicināt tādu atjaunojamo energoresursu izmantošanu lokāli ēkās kurām tiek paaugstināta energoefektivitāte, vai pašvaldību sniegto ūdenssaimniecības sabiedrisko pakalpojumu tehnoloģiskajiem procesiem, kas nerada emisijas (piemēram saules kolektori vai paneļi uz ēkām). Biomasas iekārtu uzstādīšanas gadījumā tiks atbalstītas tikai tādas darbības, kuru rezultātā paredzēts uzstādīt augstas efektivitātes biomasas sadedzināšanas iekārtas, kas atbilst visām izvirzītajām ekodizaina prasībām. Tāpat šādu iekārtu uzstādīšana tiks atbalstīta tikai, ja nav tehniski un ekonomiski iespējams nodrošināt ēkas pieslēgšanu centralizētajai siltumapgādes sistēmai un, ja projekta īstenošanas rezultātā paredzama gaisa kvalitātes uzlabošanās. Vienlaikus, plānojot minētos pasākumus, būs nepieciešams ievērot Ministru kabineta 2021. gada 7. janvāra noteikumos Nr. 17 "Noteikumi par gaisa piesārņojuma ierobežošanu no sadedzināšanas iekārtām" noteiktās prasības. Šo noteikumu prasības nosaka pieļaujamās emisiju robežvērtības lielas, vidējas un mazas jaudas iekārtām (nominālā ievadītā siltuma jauda ir 0,2 MW vai lielāka). Attiecībā uz esošajām mazas jaudas iekārtām noteikumi nosaka arī, ka sākot ar 2027. gada 1. janvāri attiecīgās prasības tiek pastiprinātas. Jaunām iekārtām no 2021.gada jūnija jāievēro stingrākas emisijas robežvērtības. Līdzīgi arī esošajām vidējas jaudas iekārtām pakāpeniski jāsamazina iekārtu radītās emisijas. Nepieciešamības gadījumā, projektā tiks plānota gaisa un dūmgāzu attīrīšanas iekārtu, putekļu un citu emisiju samazināšanas iekārtu, tai skaitā elektrostatisko filtru uzstādīšana, kas tiks veikta vienlaikus ar siltumenerģijas ražošanas iekārtu rekonstrukciju, iegādi, atjaunošana vai nomaiņu. Teritorijās, kur jau šobrīd novērojamas gaisa kvalitātes problēmas nedrīkst atļaut jaunu piesārņojošu avotu uzstādīšanu. Šāda prasība atbilstoši likuma “Par piesārņojumu” 14.panta pirmajai daļai tiek noteikta attiecībā uz visām sadedzināšanas iekārtām ar jaudu virs 0,2 MW (mazuta gadījumā arī zem 0,2 MW) un ja to plānots uzstādīt teritorijā, kur jau šobrīd eksistē gaisa kvalitātes problēmas, atļauja tam netiek izsniegta. Vienlaikus jāņem vērā arī atsevišķās pilsētās, piemēram, Rīgā noteiktās prasības, kas ierobežo jaunu sadedzināšanas iekārtu, kas rada papildus gaisa piesārņojumu uzstādīšanu noteiktās teritorijās - Rīgas domes 2019. gada 18. Decembra noteikumi Nr.97 “Par gaisa piesārņojuma teritoriālo zonējumu”.  • būvniecības procesa laikā tiks veikti pasākumi trokšņa, putekļu un citu gaisu piesārņojošo vielu emisiju samazināšanai;  • Latvijā ir pastiprinātas prasības ēku energoefektivitātes minimālajam pieļaujamajam līmenim, energoefektivitātes novērtējumam apkurei atjaunošanām un pārbūvēm no 2021. gada;  • renovējot ēkas, kurās ir azbestu saturoši materiāli, azbestu saturošus izstrādājumus apstrādās un transportēs atbilstoši normatīvajiem aktiem par darba aizsardzības prasībām darbā ar azbestu, tai skaitā nepieļaujot azbesta šķiedru vai putekļu nokļūšanu vidē;  • azbesta atkritumu tālākā apsaimniekošana paredzēta atbilstoši Ministru kabineta 2011.gada 19.aprīļa noteikumiem Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu”. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | Atbalstāmās darbības ir novērtētas kā atbilstošas principa “Nenodarīt būtisku kaitējumu” nosacījumiem, jo nav konstatēta būtiska negatīva ietekme uz vidi atbalstāmo darbību specifikas dēļ saistībā ar pasākuma tiešajām un primārajām netiešajam sekām visā tā dzīves ciklā. Investīcijas energoefektivitātē neietekmēs *NATURA 2000* teritoriju vai citu īpaši aizsargājamās dabas teritorijās stāvokli. Ēku pārbūvei notiekot īpaši aizsargājamās dabas teritorijās vai to tiešā tuvumā tiks ievērotas normatīvajos aktos noteiktās prasības atbilstoši noteiktajiem teritoriju aizsardzības mērķiem, nepasliktinot ekosistēmu stāvokli un neradot negatīvas ietekmes uz dzīvotņu un sugu, tostarp Savienības nozīmes dzīvotņu un sugu, aizsardzības statusu. Projektu atlases dokumentācijā, t.sk. vērtēšanas kritērijos, tiks noteikta prasība par kompetento iestāžu atzinumu vai novērtējumu iesniegšanu paredzēto darbību atbilstībai īpaši aizsargājamo dabas teritoriju aizsardzības un apsaimniekošanas mērķiem. Ārpus īpaši aizsargājamām dabas teritorijām paredzētās darbības neradīs negatīvas ietekmes uz Savienības nozīmes dzīvotņu un sugu aizsardzības statusu, iekļaujot nosacījumu SAM Ministru kabineta noteikumos. Arī nodrošinot AER, tiks ņemtas vērā likumdošanā noteiktās prasības. Nav paredzams, ka AER izmantošana radīs lielu pieprasījumu pēc papildu biomasas resursiem, vienlaikus tiks atbalstīti un veicināti bezemisiju AER risinājumi. Tāpat jānorāda, ka Latvijā siltumapgādes vajadzībām tipiski tiek izmantota cietā koksnes biomasa no mazvērtīgās koksnes un koksnes atlikumiem (malka, šķelda, granulas vai briketes), savukārt darbības ar šķidrajām biodegvielām šī pasākuma ietvaros netiks veiktas. |

1. Ja pasākuma mērķis ir vidēji sasniegt a) vismaz vidēju renovācijas pamatīguma pakāpi, kā noteikts Komisijas Ieteikumā (ES) 2019/786, vai b) vismaz 30 % tiešo un netiešo siltumnīcefekta gāzu emisiju samazinājumu salīdzinājumā ar ex ante emisijām. [↑](#footnote-ref-2)
2. Par to, ka primārās enerģijas samazinājums vismaz par 30% ir iespējams, liecina 2014.-2020.gada plānošanas perioda pašvaldību ēku energoefektivitātes paaugstināšanas pabeigto 93 projektu dati uz 26.03.2021. (SAM 4.2.2.), kuru ietvaros vidēji tika sasniegts primārās enerģijas samazinājums (kWh/gadā) par 51% un CO2 emisiju samazinājums par 53%, salīdzinot ar situāciju pirms projekta īstenošanas. [↑](#footnote-ref-3)
3. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-4)