**Principa “Nenodarīt būtisku kaitējumu” novērtējums**

**2.1.4.SAM “Attīstīt viedas energosistēmas, tīklus un enerģijas akumulāciju ārpus Eiropas enerģētikas tīkla (TEN-E)”**

|  |  |  |  |
| --- | --- | --- | --- |
| **Novērtējuma 1. daļa** |  |  | |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no NBK viedokļa* | **JĀ** | **NĒ** | **Pamatojums, ja novērtējums ir "NĒ"** |
| **Klimata pārmaiņu mazināšana** |  | **X** | **Ietekme uz SEG emisijām**   * SEG emisijas bilancē enerģētika veido 32,3% īpatsvaru no kopējā Latvijas SEG emisiju apjoma (neieskaitot ZIZIMM) un 25,8% īpatsvaru ne-ETS SEG emisiju apjoma[[1]](#footnote-1). * Pasākuma klimata sniegumu paaugstinās iespējas tīklam pieslēgts papildus AER izmantojošas elektroenerģiju ražojošas iekārtas. * Pasākums neradīs ievērojamas SEG emisijas, ņemot vērā, ka plānoti infrastruktūras risinājumi apakšstacijās, lai palielinātu elektroenerģijas sistēmas jaudu un nodrošinātu to pastāvīgu pieejamību. Turklāt plānotie infrastruktūras risinājumi veicinās arī atjaunīgās enerģijas pieslēgumu iespējas tīklam, tādējādi veicinot SEG emisiju samazinājumu. Būvniecības laikā radītās emisijas būs īslaicīgas un minimālas. * Plānotie infrastruktūras risinājumi elektroenerģijas sistēmas darbības nepārtrauktības nodrošināšanai ārkārtas, civilās aizsardzības un avārijas seku novēršanas mobilitātes nodrošināšanai (mobilās apakšstacijas un drošas elektroenerģijas piegādes ģeneratori) neradīs ievērojamas SEG emisijas, ņemot vērā infrastruktūras izmantošanas primāro mērķi.   Investīcijas ir vērstas uz elektroenerģijas sistēmas jaudas palielināšanu sadales un pārvades tīklā, AER attīstības sekmēšanu, kā arī elektroapgādes nepārtrauktības uzlabošanu.    **Sasaiste ar reģionālās attīstības mērķiem**   * Investīcijas sniedz būtisku ieguldījumu reģionālajā attīstībā, nodrošinot vienlīdzīgu enerģētikas infrastruktūras pieejamību visā Latvijā un elektroenerģijas sistēmas darbības nepārtrauktību ārkārtas situācijās.   **Sasaiste ar politikas plānošanas dokumentiem**   * Nacionālais attīstības plāns 2021–2027 (NAP2027): mērķis “Vienlīdzīgas iespējas visā Latvijā” – veicināt infrastruktūras pieejamību reģionos, kā arī NAP2027 262.punkts “Energoefektivitātes uzlabošana un fosilo energoresursu aizvietošana, izmantojot vietējos un atjaunojamos resursus, īpaši saules un vēja enerģiju, mazinās valsts atkarību no enerģijas importa, paaugstinās energoapgādes drošību un mazinās gaisa piesārņojumu”. * Pasākuma īstenošana vecinās Nacionālajā enerģētikas un klimata plānā 2021.-2030.gadam (NEKP), ietverto AER un enerģētiskās drošības mērķu sasniegšanu. Ar pasākumu īstenošanu tiks veicināta NEKP ietverto mērķu sasniegšana: nodrošināt enerģētisko drošību un enerģētiskās atkarības mazināšanu, nodrošināt pilnīgu enerģijas tirgus integrāciju un palielināt AER enerģijas īpatsvaru enerģijas bruto gala patēriņā līdz 50%. * Latvijas ilgtspējas attīstības stratēģija līdz 2030. gadam (Latvija 2030)[[2]](#footnote-2), īpaši tās mērķis nodrošināt valsts enerģētisko neatkarību, palielinot energoresursu pašnodrošinājumu, integrējoties ES enerģijas tīklos. |
| **Pielāgošanas klimata pārmaiņām** |  | **X** | Pasākums ir vērsts uz Latvijas elektroapgādes sistēmas spēju **pielāgoties klimata pārmaiņu radītajiem riskiem**, vienlaikus veicinot energoapgādes drošumu, elastību un nepārtrauktību.  Mobilās (pārvietojamās) apakšstacijas ļauj **operatīvi nodrošināt pagaidu elektroapgādi** dabas katastrofu gadījumos (piemēram, plūdi, vētras, meža ugunsgrēki), līdz tiek atjaunota pastāvīgā infrastruktūra.  Tās nodrošina **elastīgu jaudas pārdali uz ietekmētajām teritorijām**, nodrošinot kritisko funkciju darbību nepārtrauktību (slimnīcas, pašvaldības, u.c.).  Investīcijas sekmē **klimata pārmaiņu ietekmes mazināšanu un pielāgošanos**, veidojot modernu, ātri pielāgojamu un klimatnoturīgu elektroenerģijas infrastruktūru. Šie risinājumi tieši atbilst **DNSH principiem** un **Eiropas Savienības ilgtspējīgas attīstības virzieniem**. |
| **Ūdens un jūras resursu ilgtspējīga izmantošana un aizsardzība** |  | **X** | Projekta īstenošanā nav paredzēta tieša ietekme uz virszemes vai pazemes ūdens resursiem. Būvniecības un montāžas darbos izmantotās tehnoloģijas neietver ūdens piesārņojuma risku. |
| **Aprites ekonomika, tostarp atkritumu rašanās novēršana un pārstrāde** | **X** |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | **X** |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** | **X** |  | Skat. novērtējuma 2.daļu. |
| **Novērtējuma 2. daļa** |  |  |  |
| **Jautājums** | **NĒ** | **Detalizēts izvērtējums** | |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? |  | Skat. novērtējuma 1.daļu. | |
| **Pielāgošanās klimata pārmaiņām.** Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? |  | Skat. novērtējuma 1.daļu. | |
| **Ilgtspējīga ūdens un jūras resursu izmantošana un aizsardzība.** Vai paredzams, ka pasākums kaitēs: (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai (ii) jūras ūdeņu labam vides stāvoklim? |  | Skat. novērtējuma 1.daļu. | |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**. Vai paredzams, ka pasākums: (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai  (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai  (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | Plānotās investīcijas paredz nenozīmīgu ietekmi uz šo aspektu un tiek īstenotas, ievērojot **aprites ekonomikas principus**, kas paredz **resursu efektīvu izmantošanu**, **atkritumu samazināšanu** un **iekārtu ilgtspējīgu apriti dzīves ciklā**.  Tiek izvēlētas iekārtas ar ilgtspējības un remontspējas kritērijiem:   * augstu **energoefektivitāti**, * iespēju **nomainīt nolietotās detaļas**, * dokumentētu **tehnisko apkopjamību un kalpošanas ilgumu**.   Projekta realizācijas laikā tiek minimizēta būvniecības un elektroiekārtu atkritumu rašanās, piemēram:   * iekārtas tiek **pārvestas, nevis būvētas no jauna**.   Nolietotās iekārtas tiek nodotas **licencētiem pārstrādes uzņēmumiem**, ievērojot Bīstamo atkritumu apsaimniekošanas noteikumus.  Pārvietojamās apakšstacijas pēc būtības ir **atkārtoti izmantojamas**, tās var **pielāgot dažādiem pieslēguma punktiem** un uzdevumiem vairākos ciklos.  Tas samazina nepieciešamību pēc jaunas stacionārās infrastruktūras būvniecības, samazinot materiālu patēriņu, samazinot būvdarbu radīto piesārņojumu un veicinot uzstādījumu atkārtotu pielietojamību.  Projektā integrētie risinājumi atbilst pārejas uz aprites ekonomiku mērķiem – tie sekmē resursu ilgtspējīgu izmantošanu, atkritumu samazināšanu un otrreizēju apriti. Tas ir saderīgi ar DNSH principiem un atbilst **ES Aprites ekonomikas rīcības plānam** un **Latvijas Nacionālajam klimata un enerģētikas plānam**. | |
| **Piesārņojuma novēršana un kontrole.** Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Nav paredzams, ka pasākums ievērojami palielinās piesārņojošās emisijas. Tiks ievēroti piesārņojuma novēršanas un kontroles principi, nodrošinot, ka tas **nerada būtisku kaitējumu cilvēku veselībai vai videi**.  Būvniecības posmā tiks īstenoti pasākumi putekļu un izplūdes gāzu ierobežošanai:   * **zema emisiju būvtehnikas izmantošana**, * dzinēju darbības laika ierobežošana.   Pasākums nerada **notekūdeņus** vai tiešus izplūdes avotus.  Pastāvīgie trokšņa avoti (transformatori, dzesētāji) tiek **projektēti atbilstoši EN trokšņa standartiem**.  Pasākums nerada būtisku piesārņojumu gaisā, ūdenī vai zemē, un tiks veikti visi nepieciešamie pasākumi, lai **novērstu riskus būvniecības un ekspluatācijas posmos**. | |
| **Bioloģiskās daudzveidības un ekosistēmu aizsardzība un atjaunošana.** Vai paredzams, ka pasākums:  (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? |  | Nav paredzama negatīva ietekme uz bioloģisko daudzveidību un ekosistēmas aizsardzību un atjaunošanu, jo pasākumā paredzētie objekti tiks izvietoti teritorijās, kur **nav reģistrētas īpaši aizsargājamas dabas teritorijas** (piemēram, Natura 2000, dabas liegumi, mikroliegumi).  Pārvietojamo apakšstaciju gadījumā nav nepieciešama pastāvīga infrastruktūras izbūve, kas nozīmē **mazāku ietekmi uz ekosistēmām un ainavu**.    Pasākumā netiek būtiski ietekmētas aizsargājamās teritorijas vai sugas, tiek ņemti vērā Latvijas un ES vides tiesību akti un ir paredzēti preventīvi un kompensējoši pasākumi gadījumā, ja potenciāla ietekme tiek identificēta. | |

1. Saskaņā ar kopsavilkumu par 2024.gada siltumnīcefekta gāzu emisiju inventarizāciju, pieejams: [Informācija par Latvijas SEG emisijām](https://videscentrs.lvgmc.lv/lapas/informacija-par-latvijas-seg-emisijam) [↑](#footnote-ref-1)
2. <https://www.mk.gov.lv/lv/latvijas-ilgtspejigas-attistibas-strategija> [↑](#footnote-ref-2)