**Principa “Nenodarīt būtisku kaitējumu” novērtējums 3.1.1.SAM “Attīstīt ilgtspējīgu, pret kimatu izturīgu, inteliģentu, drošu un vairākveidu TEN-T infrastruktūru”**

**3.1.1.7.pasākumam “Iekšzemes intermodālo termināļu ("sauso ostu") attīstības projekti”**

|  |  |  |  |  |  |
| --- | --- | --- | --- | --- | --- |
| **Novērtējuma 1. daļa** | |  | |  | |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no NBK viedokļa* | | **JĀ** | | **NĒ** | **Pamatojums, ja novērtējums ir "NĒ"** |
| **Klimata pārmaiņu mazināšana** | | **X** | |  | Skat. novērtējuma 2.daļu. |
| **Pielāgošanas klimata pārmaiņām** | | **X** | |  | Skat. novērtējuma 2.daļu. |
| **Ūdens un jūras resursu ilgtspējīga izmantošana un aizsardzība** | |  | | **X** | Pasākums neradīs būtisku kaitējumu ūdens un jūras resursu izmantošanai un aizsardzībai, nekaitēs ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, kā arī neradīs kaitējumu jūras ūdeņu labam vides stāvoklim. |
| **Aprites ekonomika, tostarp atkritumu rašanās novēršana un pārstrāde** | | **X** | |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | | **X** | |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** | |  | | **X** | Pasākuma paredzamā ietekme uz bioloģiskās daudzveidības un ekosistēmu aizsardzību ir nebūtiska un aktivitātes nepieprasa padziļinātu pasākuma novērtējumu no NBK viedokļa. Plānotās investīcijas neparedz tiešu ietekmi uz ES nozīmes sugām un biotopiem un to aizsardzības stāvokli. |
| **Novērtējuma 2. daļa** | |  | |  |  |
| **Jautājums** | **NĒ** | | **Detalizēts izvērtējums** | | |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | | **Ietekme uz SEG emisijām**  Izveidojot intermodālos termināļus, tiktu izveidota atbilstoša infrastruktūra kravas auto apkalpošanai, kravu konsolidācijai un kravu pārvadājumiem ar dzelzceļu uz Latvijas lielajām ostām. Tas ļautu samazināt kravas auto nobrauktos kilometrus publiskajā ceļu tīklā, kā arī nodrošinot dabai draudzīgāku kravu pārvadājumus izmantojot dzelzceļu, tādējādi atslogojot kravas auto plūsmu ostu pilsētās un valsts nozīmes ceļos. Tiek paredzēts, ka pirmajos trijos gados pēc projektu realizācijas vismaz 30% no autopārvadājumu kravu plūsmas Rīgas ostas virzienā (vismaz 4 miljoni tonnu gadā) tiktu pārvirzīts uz dzelzceļa infrastruktūru, tādējādi pasākumam būs pozitīva ietekme uz SEG emisiju mazināšanu.  **Papildinoši pasākumi un investīcijas ar SEG emisiju samazinošu efektu**  Investīcijas lielo ostu publiskās infrastruktūras attīstībā plānotas sinerģijā ar citiem pasākumiem, kas atbalsta pāreju uz mazemisiju vai bezemisiju transportlīdzekļu veidiem, un investīcijām, kas stimulē sabiedriskā transporta izmantošanu saskaņā ar Transporta attīstības pamatnostādnēs 2021.-2027.gadam noteikto mērķi – integrēta transporta sistēma, kas nodrošina drošu, efektīvu, pieejamu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un nodrošina virzību uz klimatneitrālu ekonomiku.  **Sasaiste ar mobilitātes un ilgtspējīga transporta attīstības mērķiem**   * Investīcijas atbilst Latvijas Nacionālā attīstības plāna 2021. - 2027.gadam” rīcības virziena “Tehnoloģiskā vide un pakalpojumi” 313.uzdevumam “Starptautiskās savienojamības uzlabošana, īstenojot Rail Baltica projektu, tālāk attīstot starptautisko lidostu “Rīga” un vienlaikus paaugstinot tranzīta pakalpojumu konkurētspēju un jaunu tirgu apguvi, veidojot Rīgu par nozīmīgu un modernu multimodālu transporta mezglu, tai skaitā uzlabojot infrastruktūru, tādējādi palielinot Eiropas vienotā transporta tīkla produktivitāti un sekmējot vides mērķu ievērošanu”; * Tāpat investīcijas atbilst Transporta attīstības pamatnostādnēs 2021.-2027.gadam noteiktajam 2. rīcības virziena “Starptautiskās savienojamības uzlabošana” 2.1.2. pasākumam “Īstenot Salaspils intermodālā kravu pārkraušanas termināļa attīstību, nosakot pārvaldības modeli, piesaistot operatoru, uzsākot būvniecību un nodrošinot konkurētspējīgu attīstību sasaistē ar kaimiņvalstīm un citiem transporta veidiem Latvijā” un Transporta attīstības pamatnostādnēs 2021.-2027.gadam noteiktajam 3.virziena “Loģistikas pakalpojumu konkurētspējas paaugstināšana” 3.1.4.pasākumam “Izstrādāt priekšlikumus multimodālo un intermodālo kravu pārvadājumu attīstībai, nodrošinot dažādu transporta veidu priekšrocību izmantošanu”, kurā noteikti rezultatīvie rādītāji ir kopējais SEG emisiju (kt CO2 ekv.) samazinājums, kopējais gaisa piesārņojuma ar slāpekļa oksīdiem samazinājums, kravu apgrozījums dzelzceļa pārvadājumos, konteinerkravu apgrozījuma pieaugums (TEU) pārvadājumos pa dzelzceļu un ar dzelzceļa transportu veikto iekšzemes pārvadājumu apjoma (milj. tonnu km) īpatsvars kopējos iekšzemes kravu pārvadājumos.   “Transporta attīstības pamatnostādnēs 2021. – 2027.gadam” transporta politikas mērķis noteikts saskaņā ar vienu no Eiropas Zaļā kursa elementiem – paātrināt pāreju uz ilgtspējīgu un viedu mobilitāti.  **Sasaiste ar reģionālās attīstības mērķiem**  Investīcijas ir plānotas ciešā saskaņā ar Reģionālās politikas pamatnostādnēs 2021.-2027.gadam noteikto rīcības virzienu B.2. rīcības virzienu “Sasniedzamība un dzīves vide reģionos”.  **Sasaiste ar politikas plānošanas dokumentiem**   * Saskaņā ar Latvijas stratēģiju klimatneitralitātes sasniegšanai līdz 2050. gadam visiem transporta veidiem būtu jāveicina mobilitātes sistēmas dekarbonizācija. Mērķis ir līdz 2050.gadam sasniegt nulles emisiju līmeni. Tā sasniegšanai paredzētie pasākumi nodrošinās teritoriju atslogošanu no kravas autotransporta, kā rezultātā samazināsies SEG emisiju ietekme. Pasākumā paredzētās darbības palīdz sasniegt klimatneitralitātes mērķus. * Latvijas Nacionālajā klimata un enerģētikas plāna 2021.–2030.gadam (NEKP) projektā noteiktais mērķis ir mazināt Latvijas cilvēku, tautsaimniecības, infrastruktūras, apbūves un dabas ievainojamību pret klimata pārmaiņu ietekmēm un veicināt klimata pārmaiņu radīto iespēju izmantošanu. Plāna projekta ietvaros attiecībā uz transporta sektoru ir noteikts mērķis līdz 2030.gadam samazināt emisiju apjomu par 15%. | | |
| **Pielāgošanās klimata pārmaiņām.** Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | | Intermodālo termināļu izveide neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi.  Atsevišķs klimata risku un ievainojamības novērtējums par šo aktivitāti nav veikts. Analīze balstīta uz risku novērtējumiem, kas ir veikti par Latviju kopumā.    **Klimata pārmaiņu izpausmes, kas ietekmē paredzētās aktivitātes jomu**  Latvijā transporta infrastruktūrai plānošanai ir būtiskas vairākas klimata pārmaiņu izpausmes (tai skaitā ekstrēmi)[[1]](#footnote-1):   * gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās; * sala dienu un dienu skaita bez atkušņa samazināšanās; * nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās; * vidējā jūras ūdens līmeņa celšanās ilgtermiņā un krasta erozija attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas.   **Potenciāli plānotie pasākumi un to sasaiste ar pielāgošanās klimata pārmaiņām mērķiem**  Jau projektēšanas stadijā tiks ņemti vērā ar klimata pārmaiņām saistītie riski un tiks noteikti arī ar būvniecību, uzturēšanu un ekspluatāciju saistītie riski, tajā skaitā uzplūdu radīto bojājumu pieaugums, lietusgāžu plūdu radīto bojājumu pieaugums, kā arī asfalta pastiprināta kušana un citi ceļu seguma bojājumi.  Šāda pieeja ļauj pārvaldīt ar klimata pārmaiņām radītos riskus, t.i., izvērtēt pašreizējos un iespējamos nākotnes klimata riskus. Vienlaikus tas ļauj savlaicīgi izvērtēt arī finansiāli izdevīgākās adaptācijas iespējas, piemēram, temperatūras un nokrišņu ietekme uz infrastruktūru, preventīvās darbības, lai novērstu potenciāli radītos vētras bojājumus, putekļu emisijas samazināšana karstos un sausos laika apstākļos.  **Sasaiste ar nacionālajiem pielāgošanās klimata pārmaiņām plānošanas dokumentiem**  Viens no Latvijas pielāgošanās klimata pārmaiņām plānā laika posmam līdz 2030.gadam paredzētajiem rīcības virzieniem ir inženierkomunikāciju sistēmas un infrastruktūras nodrošināšana un pielāgošana klimata ekstrēmiem, kur viens no paredzētajiem pielāgošanās pasākumiem ir: nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām. | | |
| **Ilgtspējīga ūdens un jūras resursu izmantošana un aizsardzība.** Vai paredzams, ka pasākums kaitēs: (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai (ii) jūras ūdeņu labam vides stāvoklim? |  | | Skat. novērtējuma 1.daļu. | | |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**. Vai paredzams, ka pasākums: (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | | * Projektos tiks piemēroti zaļā publiskā iepirkuma principi, t.sk. projektos, uz kuriem tas attiecināms, tiks nodrošināta Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi Nr. 353) noteikto obligāto prasību izpilde attiecībā uz apgaismojumu un satiksmes signāliem, piemērojot ciktāl tas ir racionāli un iespējami ceļu būvdarbos otrreizējo izejvielu izmantošanu jaunu resursu vietā; * būvniecības laikā būvdarbu veicēji tiks aicināti ierobežot atkritumu rašanos saskaņā ar Eiropas Savienības būvgružu un ēku nojaukšanas atkritumu apsaimniekošanas protokolu un ņemt vērā pieejamos tehniskos paņēmienus, kā arī atvieglot atkalizmantošanu un pārstrādi, kas panākams ar būvgružu šķirošanai paredzēto, pieejamo sistēmu palīdzību selektīvi izņemot materiālus. | | |
| **Piesārņojuma novēršana un kontrole.** Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | | Pasākumam nav būtiskas ietekmes uz vide piesārņojumu, jo:   * īstermiņā projektu īstenošanas – būvniecības procesā ietekme tiks mazināta, kur attiecināms, zaļā publiskā iepirkuma piemērošana paredzēta saskaņā ar MK noteikumiem Nr. 353, tiks ievēroti visi atbilstošie vides aizsardzības normatīvi; * paredzams, ka trijos gados pēc intermodālo termināļu izveides vismaz 30% no šobrīd ar auto pārvadājamajām kravām Rīgas ostas virzienā tiktu pārvirzītas uz dzelzceļa infrastruktūru, tādējādi mazinot autotransporta negatīvo ietekmi uz gaisa kvalitāti; * tiks ievēroti likuma “Par ietekmes uz vidi novērtējumu” nosacījumi un, kur attiecināms, tiks veikts ietekmes uz vidi novērtējums atbilstoši normatīvajos aktos noteiktajam, un negatīvā ietekme tiks novērsta saskaņā ar Eiropas Parlamenta un Padomes Direktīvu 2011/92/ES par dažu sabiedrisku un privātu projektu ietekmes uz vidi novērtējumu. | | |
| **Bioloģiskās daudzveidības un ekosistēmu aizsardzība un atjaunošana.** Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? |  | | Skat. novērtējuma 1.daļu. | | |

1. Latvijas pielāgošanās klimata pārmaiņām plāns laika posmam līdz 2030.gadam. Pieejams: <https://likumi.lv/ta/id/308330-par-latvijas-pielagosanas-klimata-parmainam-planu-laika-posmam-lidz-2030-gadam> [↑](#footnote-ref-1)